คิม แชว็อน

คิม แชว็อน (; ; เกิด 1 สิงหาคม ค.ศ. 2000) เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้เลเซราฟิมและอดีตสมาชิกของเกิร์ลกรุปไอซ์วัน หลังจากจบที่อันดับสิบในรายการแข่งขันเรียลลิตีพรอดิวซ์โฟร์ตีเอตในปี ค.ศ. 2018

 ชีวิตในวัยเด็กและการศึกษา 
คิม แชว็อน เกิดเมื่อวันที่ 1 สิงหาคม ค.ศ. 2000 ในเขตคังนัม โซล ประเทศเกาหลีใต้ ครอบครัวของเธอประกอบด้วยพ่อแม่และพี่สาว แม่ของเธอเป็นนักแสดงละครเวที อี รัน-ฮี เธอเข้าเรียนที่โรงเรียนประถม Seoul Poi โรงเรียนมัธยมต้น Guryong และโรงเรียนมัธยมปลาย Gaepo ต่อมาเธอย้ายไปเรียนที่โรงเรียนพหุศิลป์ฮันลิม ซึ่งสำเร็จการศึกษาในปี 2019 ในปี 2012 เธอได้แสดงในการประกวดเพลงเด็กเกาหลีของเคบีเอส

 ประวัติ 
 2018–2021: พรอดิวซ์โฟร์ตีเอตและไอซ์วัน 

ในปี 2018 แชว็อนได้เข้าร่วมในรายการเซอร์ไววัลโชว์ของเกาหลีใต้ พรอดิวซ์โฟร์ตีเอต โดยเอ็มเน็ต ซึ่งเป็นตัวแทนของอุลลิมเอนเตอร์เทนเมนต์ ร่วมกับคว็อน อึน-บี ซูยุน และโซฮี วงร็อกเก็ตพันช์ ก่อนที่จะเข้าร่วมรายการเซอร์ไวเวอร์ เธอฝึกภายใต้อุลลิมเอนเตอร์เทนเมนต์เป็นเวลา 11 เดือน เธอจบอันดับที่ 10 ด้วยคะแนน 238,192 โหวต ทำให้เธอได้เปิดตัวกับไอซ์วัน ร่วมกับคว็อน อึน-บี แชว็อนเปิดตัวอย่างเป็นทางการในฐานะสมาชิกของไอซ์วันเมื่อวันที่ 29 ตุลาคม 2018 ด้วยอีพี คัลเลอร์ไรซ์ และเพลงไตเติล "ลาวีอ็องโรซ"

ในปี 2020 แชว็อนได้รับเครดิตเป็นครั้งแรกในการแต่งเพลงในอีพีโอไนริกไดอะรี สำหรับเพลง "With*One" เธอยังมีส่วนในการเขียนเนื้อเพลงสำหรับเพลง "Slow Journey" ในอีพีสุดท้าย วัน-รีลเลอร์ / แอ็กต์โฟร์ ของไอซ์วัน

ในเดือนมีนาคม 2021 แชว็อนเข้าแข่งขันใน King of Mask Singer ภายใต้ชื่อ "Formosan Deer" วันที่ 13 และ 14 มีนาคม ไอซ์วันได้จัดคอนเสิร์ตสุดท้ายของพวกเขา "One, The Story" และวงก็หมดสัญญาอย่างเป็นทางการเมื่อวันที่ 29 เมษายน 2021

หลังจากหมดสัญญาของไอซ์วัน แชว็อนกลับไปที่อุลลิมเอนเตอร์เทนเมนต์ เธอกับคว็อน อึน-บี ได้ร่วมงานถ่ายแบบนิตยสารสามฉบับสำหรับ Esquire Magazine, Indeed Magazine และ Singles Magazine

2022–ปัจจุบัน: เปิดตัวกับเลเซราฟิม

วันที่ 14 มีนาคม 2022 ซอร์ซมิวสิกได้ประกาศว่า แชว็อนร่วมกับอดีตสมาชิกไอซ์วัน ซากูระ มิยาวากิ ได้เซ็นสัญญาพิเศษกับพวกเขา และได้รับการยืนยันว่าจะเปิดตัวกับเกิร์ลกรุปวงใหม่ เลเซราฟิม

เธอถูกเปิดเผยว่าเป็นสมาชิกคนที่สี่และหัวหน้าวงในวันที่ 7 เมษายน แชว็อนเปิดตัวในฐานะสมาชิกของเลเซราฟิม เมื่อวันที่ 2 พฤษภาคม ค.ศ. 2022 ด้วยอีพีเฟียร์เลส

วันที่ 4 เมษายน 2024 มีการประกาศว่าแชวอนจะร่วมร้องในเพลง "Spruce" จากอัลบั้มสตูดิโอชุดที่ห้า Tori ของโทรี เคลลี

วันที่ 10 กรกฎาคม 2025 แชวอนได้ร่วมงานกับแทฮยอน สมาชิกของทีบายทีในซิงเกิล "Butterflies" ของ JVKE

ผลงานเพลง

ซิงเกิล
+ รายชื่อซิงเกิล ปีที่ออก และชื่ออัลบั้ม ชื่อ ปี อัลบั้ม "Spruce" 2024 Tori "Butterflies" 2025 

ซาวด์แทร็ก
+ รายชื่อซาวด์แทร็ก พร้อมระบุปีที่วางจำหน่าย ตำแหน่งชาร์ต ยอดขาย และชื่ออัลบั้ม ชื่อ ปี ตำแหน่งชาร์ตสูงสุด ยอดขาย อัลบั้ม KORDLPeak chart positions on the Circle Download Chart:
 "Confession":  JPNDig. "Confession" 2025 152  30 JPN: 1,247 (ดิจิทัล) Romantics Anonymous OST

แต่งเพลง
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น

+ รายชื่อเพลง ปีที่วางจำหน่าย ชื่อศิลปิน และชื่ออัลบั้ม ชื่อ ปี ศิลปิน อัลบั้ม เนื้อร้อง แต่งเพลง อ้างอิง "With*One" 2020 ไอซ์วัน โอไนริกไดอะรี    "Slow Journey" () One-reeler / Act IV   rowspan="5"  "Blue Flame" 2022 เลเซราฟิม เฟียร์เลส   "Fearnot (Between You, Me and the Lamppost)" () 2023 อันฟอร์กิฟเวน   "Swan Song" 2024 อีซี   "So Cynical (Badum)" 2025 ฮอต  

ผลงานการแสดง

รายการโทรทัศน์
 ปี ชื่อ บทบาท หมายเหตุ อ้างอิง 2018  พรอดิวซ์โฟร์ตีเอต ผู้เข้าแข่งขัน จบอันดับที่ 10 2021King of Mask Singer ผู้เข้าแข่งขัน ในฐานะ "Formosan Deer"  2023 HMLYCP สมาชิกนักแสดง  

เว็บซีรีส์
 ปี ชื่อ บทบาท หมายเหตุ อ้างอิง 2023 Fill in the Next Blank นักแสดงหลัก สารคดี 

 มิวสิกวิดีโอ 
 ปี ชื่อ ศิลปิน อ้างอิง 2018 Let Me โกลเดนไชลด์ 

รางวัลและการเสนอชื่อ

+  พิธีมอบรางวัล ปี หมวดหมู่  เสนอชื่อ ผลลัพธ์ อ้างอิง เอเชียอาร์ติสต์อะวอดส์ 2025 Best Choice – Singer คิม แชวอน  

หมายเหตุ

อ้างอิง

แหล่งข้อมูลอื่น


หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:สมาชิกของไอซ์วัน
หมวดหมู่:ผู้เข้าแข่งขันพรอดิวซ์โฟร์ตีเอต
หมวดหมู่:นักร้องป็อปหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักร้องจากโซล
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:ศิลปินสังกัดไฮบ์
หมวดหมู่:สมาชิกของเลเซราฟิม